《舟出西门》
宋代·董嗣杲

扁舟冒冷雨，初出安定门。
天开水墨图，浓淡迷湖村。
渔板閧白昼，庙钟撞黄昏。
客船行虚明，天净水不浑。
向行数十程，万愁谁与论。
去家幸已近，方信萍无根。
湖歌发夜分，欸乃惊梦魂。
江行两月馀，不负惟酒樽。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。